# **DECIZIA ETAPEI DE ÎNCADRARE**

proiect

Ca urmare a solicitării de emitere a acordului de mediu adresate de **Comuna Șamșud,** cu sediul în județul Sălaj, comuna Șamșud, satul Șamșud, nr. 38, înregistrată la A.P.M. Sălaj cu nr. 5707 din 23.08.2021, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.01.2023, că proiectul: *Mărirea capacității de transport apă potabilă pentru comunele Bocșa și Șamșud****,*** propus a fi amplasat comuna Bocșa, satul Bocșa, str. DN 1F, județul Sălaj,

***nu se supune evaluării impactului asupra mediului si nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct. 13 lit. a);

- autorităţile reprezentate în comisia de analiză tehnică nu au avut obiecţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în Știrile de Sălaj, afişare si înregistrare anunţ la sediul Primăriei Comunei Șamșud și Comuna Bocșa, precum si la sediul si pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Lucrările propuse prin proiect au drept scop mărirea capacității de transport apă potabilă, prin extinderea rețelei de apă existente, asigurarea cerinței de apă pentru comunele Bocșa și Șamșud, județul Sălaj, în scopul îmbunătățirii infrastructurii fizice de alimentare cu apă în spațiul rural respectiv creșterea nivelului de confort al locuitorilor.

Prezentul proiect cuprinde următoarele lucrări conform avizului de gospodărire a apelor:

~ **modificarea traseului conductei de aducțiune apă potabilă** în intravilanul localității Bocșa, jud Sălaj, în montaj îngropat, pe o lungime totală L= 2620 m, în scopul îmbunătățirii capacității de transport a sistemului de alimentare cu apă pentru comunele Bocșa și Șamșud, astfel:

-**sursa**: rețeaua de apă potabilă existentă în intravilanul localității Bocșa, jud Sălaj, pe DN 1F, operator Compania de Apă Someș SA, Sucursala Zalău;

-**început lucrare, traseu nou**: racord la conducta de aducțiune existentă din loc. Bocșa, aferent drumului național DN 1F, prin pozarea unui cămin cu vane nou CV1 (l= 1,20m; L=1,50m) din prefabricate, delimitat prin coordonatele topografice în sistem Stereo 70: X(N) =645795.082; Y(E)=343252.915, conductă de PEID nou, PE 100 RC, De 160 mm, PN 16, L= 610 m, în scopul măririi capacității de transport apă potabilă;

- **subtraversare** curs de apă v. Zalău, cu conductă de PEID PE 100 RC De 160 mm, PN 16, L= 25 m, în tub de protecție, prin foraj orizontal, montat între două cămine noi cu vane (l= 1,20m; L=1,50m) din prefabricate din beton:CV2 (coordonate topografice Stereo 70: X2(N) =646360.916; Y2(E)=343299.040);CV3(coordonate topografice Stereo 70:X3(N)=646374.969; Y3(E)=343312.567);

- **conductă de apă potabilă** PEID PE 100 RC De 160 mm, PN 16, L= 1985 m, montat între două cămine noi cu vane din prefabricate: CV3(X3(N) =646374.969; Y3(E)=343312.567) și CV4( X4(N) =648041.231; Y4(E)=342308.298). Căminul CV4 se va echipa cu vană de reducere a presiunii apei de la P= 11 bari la 8 bari și se va executa racordarea conductei noi la cele 2 conducte existente:

- conducta de aducțiune apă a comunei Șamșud (spre rezervorul de înmagazinare existent), executată prin programul PNDL și la,

- conducta de aducțiune loc. Sălăjeni, aflată în exploatarea Companiei de Apă Someș SA (Dn= 90÷160 mm);

**~ traversare curs de apă v. Zalău**, subterancu conductă de alimentare cu apă potabilă, astfel:

|  |  |  |  |  |
| --- | --- | --- | --- | --- |
| Tip traversare | Curs de apă | Caracteristici traversare | Coordonate stereo 70 | |
| Mal drept | Mal stâng |
| **Subtraversare** curs de apă V. Zalău, în intra-vilanul localității Bocșa, în alinia-mentul DN 1F, la km:102+915 | **v. Zalău**  II.2.017.00.00.00.0 | - conductă de aducțiune PEID PE100 RC, De =160 mm, PN16, în tub de protecție PEID, între 2 cămine de vane noi (CV 2 și CV3) cu lungimea subtraversării L= 25 m, sub cotă talveg (176,50 mdMN) și sub cotă de afuiere, cu pozarea conductei de apă la cota de 174,88 mdMN. Adâncimea de pozare față de talveg, h = 1,62 m. | x2=646360.916  y2=343299.040 | x3=646374.969  y3=343312.567 |

**b2) cumularea cu alte proiecte existente şi/sau aprobate: *-*** lucrările necesare realizarii proiectului nu se suprapun cu alta proiecte existente sau planficate în zonă ;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ; pământul rezultat în urma săpături se va utiliza la umpluturii.

**b4)** **cantitatea şi tipurile de deşeuri generate/gestionate*:*** Gestionarea deșeurilor, pe timpul execuției se va realiza conform,Legii nr. 17/09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor; privind regimul deşeurilor.

În perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciunul din factorii de mediu daca vor fi respectate urmatoarele masuri:

**● pentru facoturl de mediu apa:**

- interzicerea spălarii utilajelor în zonele de lucru.

**● pentru facorul de mediu aer:**

- delimitarea clară a arealelor de execuţie a lucrărilor;

- reducerea vitezei de deplasare a autovehiculelor de transport la intrarea / ieșirea de pe amplasament;

* depozitarea corespunzătoare a deșeurilor sub formă de pulberi pentru evitarea antrenării acestora în masele de aer;
* pulverizarea apei pe amplasament pentru evitarea antrenării pulberilor fine de praf în atmosferă (în cazul verilor secetoase), în special în cadrul organizării de șantier;
* vehiculele care transport materiale vor fi verificate pentru a nu răspândi materiale pe străzi și vor avea roțile curățate de noroi la ieșirea din zona șantierului;
* stabilirea unui timp cât mai scurt de stocare a deșeurilor de construcție la locul de producere pentru a împiedica antrenarea lor de către vânt și implicit poluarea aerului din zonă;
* respectarea calendarului reviziilor tehnice la vehiculele de transport pentru încadrarea noxelor în norme;
* întreţinerea corespunzătoare a utilajelor de construcţii pentru limitarea emisiilor în atmosferă provenite de la arderea carburanţiilor;

**● pentru zgomot si vibratii:**

* nederularea lucrărilor de construcţie pe timpul nopţii (între orele 22:00 şi 6:00), mai ales a celor care implică utilaje grele;
* se vor utiliza tehnologii extrem de zgomotoase doar atunci când acest lucru este imperativ şi nu poate fi înlocuit cu o alternativă mai puţin nocivă din acest punct de vedere;
* traseele vehiculelor implicate în locurile de construcţie vor evita, acolo unde este posibil, zonele rezidenţiale;
* desfăşurarea activităţilor doar pe timp de zi;
* manipularea materialelor de construcţie în condiţii de atenţie sporită, în special la operaţiunile de descărcare a acestora;
* limitarea vitezei utilajelor de transport pentru diminuarea nivelului de zgomot şi de vibraţii pe amplasamente şi în vecinătăţi;

**● pentru sol și subsol:**

* amenajarea platformelor / spaţiilor de depozitare a deşeurilor rezultate (deşeuri menajere, deşeuri metalice, etc);
* evitarea contactului produselor petroliere (motorină, uleiuri minerale) cu solul, subsolul, prin verificarea periodică a stării de funcţionare a utilajelor şi echipamentelor utilizate, iar în cazul producerii unor astfel de scurgeri, luarea unor măsuri de îndepărtare a poluării (aşternere rumeguş pentru împiedicarea infiltrării în sol, excavarea solului contaminat şi eliminare prin firme specializate şi autorizate);

Lucrări de organizare de șantier

* Pentru această lucrare se propune realizarea unei organizări de șantier în localitatea Bocșa, având o suprafață de 200 mp, accesul la organizarea de șantier se va face de pe drumul national DN 1F și ulitele secundare către localitățile în care se execută lucrările permanente.

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**● pentru protecția aşezărilor umane şi a altor obiective de interes public:**

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**c1)** ***utilizarea actuală si aprobată a terenurilor:*** conform certificatului de urbanism nr. 38 din 22.07.2021 emis de Primăria Comunei Bocșa, terenul este situat în intravilanul și extravilanul comunei Bocșa, în aliniamentul Drumului Național DN1F, pe terenul aparținând Domeniului Piblic al comunei Bocșa;

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa și extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie, iar extinderea spațială a impactului va fi locală.

d2) natura impactului: va fi pozitivă, va conduce la creşterea confortului şi realizarea cadrului igienico-sanitar pentru populaţie şi dezvoltarea reţelelor de utilităţi;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

**Localizarea proiectului:**

**Amplasament:** intravilanulși extravilanullocalității Bocșa, județul Sălaj, în aliniamentul drumului național DN 1F, pe domeniul public al Comunei Bocșa, curs de apă v. Zalău;

**Corp de apă de suprafață**: RORW2.2.17\_B1, Zalău;

**Corp de apă subteran**: freatic, ROSO07, Râul Crasna, lunca și terasele;

-de adâncime, ROCR08, Arad-Oradea-Satu Mare.

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Someș – Tisa Sistemul de Gospodărire a Apelor Sălaj cu nr.5/13.01.2023, înregistrată la A.P.M. Sălaj cu nr. 363/13.01.2023, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu **Avizul de gospodărire a apelor nr...........,** eliberat de A.N. Apele Române, Administrația Bazinală de Apă Someș – Tisa Sistemul de Gospodărire a Apelor Sălaj:

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

3. Se interzice evacuarea de ape uzate, deșeuri și alte substanțe poluatoare în apele de suprafață sau subterane.

4. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

5. Recepția lucrărilor se va face în prezența delegatului Sistemului de Gospodărire a Apelor Sălaj.

6. În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.

7. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.

8. Să ia urgent măsurile necesare pentru conformarea în ceea ce privește colectarea și epurarea apelor uzate, conform Angajamentului negociat cu Uniunea Europeană – Capitolul 22 Mediu, în vederea implementării legislației privind calitatea apelor uzate în receptorii naturali.

9. Respectarea regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversării.

Avizul îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii avizului de gospodărire a apelor şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform şi trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

***Caracteristicile proiectului si/sau condiţiile de realizare a proiectului:***

- Respectarea condiţiilor din cu Avizul de gospodărire a apelor nr..................., eliberat de Administrația Națională ”Apele Române” Administrația Bazinală de Apă Someș – Tisa Sistemul de Gospodărire a Apelor Sălaj.

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BALINT

Întocmit,

ing. Claudia SANDOR